P-01 Velebit

**P-01 ''Velebit*** je prva i jedina [[podmornica]] u sastavu [[flota|flote]] [[Hrvatska ratna mornarica|Hrvatske ratne mornarice]]. To je diverzantska mini (džepna) podmornica konstruirana za obavljanje diverzantskih zadaća, polaganja mina, obavljanje ophodnje i izviđanja, te druge specijalne zadaće.

== Historija ==
Diverzantska podmornica P-01 *Velebit* hrvatski je proizvod, a predstavlja poboljšanu inačicu [[podmornice klase Una]], kakvih je u razdoblju od [[1981.]] do [[1989.]] izgrađeno šest komada. Razvoj *Velebita* počeo je za potrebe [[JRM|Jugoslavenske ratne mornarice]], tada pod nazivom P-914 *Zeta*, [[1985.]] godine. Građena je u splitskom *Brodogradilištu za specijalne objekte*, a nakon povlačenja [[JNA]] ostala je u brodogradilištu, nedovršena. Pripadnici bivše vojske s nje su uklonili opremu koja se mogla skinuti, tako da je ostala ogoljena. Sačuvali su je radnici brodogradilišta.

Tijekom [[Domovinski rat|Domovinskog rata]] *Brodarski Institut* iz Zagreba je 1993. godine započeo reprojekt zatečene diverzantske podmornice. Reprojekt se sastojao u ugradnji dizel generatora i novog sustava upravljanja podmornicom. Trup podmornice produljen je za 140 centimetara, čime je dobiven prostor za ugradnju *Končarovog* dizel generatora . Na taj način povećana je autonomija plovidbe. Nakon ugradnje dizel generatora podmornica sama može nadopunjavati vlastite akumulatorske baterije (po čemu se razlikuje od ostalih pet podmornica koje je preuzela JRM). Također, poboljšana je upravljivost podmornice. *Velebit* je potpuno nov i jedini projekt podmornice ovog tipa.

Podmornica je porinuta [[16. siječnja]] [[1996.]] godine. Podmornici je ciklus trajanja baterije istekao 2001. godine, te više nije mogla biti operativna pod morem. Nove baterije nisu nabavljane zbog njihove velike cijene. Posada se obučava preko vanjskog napajanja, a bile su moguće samo površinske vožnje. Podmornica je i danas u sastavu Hrvatske ratne mornarice, iako nije u operativnoj uporabi, te je 2005 godine izvučena na suhi vez.

== Karakteristike ==
Konstrukcija podmornice je jednotrupna, s čvrstim cilindričnim trupom izrađenim od [[čelik]]a. Duljina trupa je 21,09 m. Podmornica je podijeljenja u tri dijela: pramčani (upravljački) dio, izlaznu komoru i krmeni (pogonski) dio. U pramčanom dijelu nalazi se zapovjedno-upravljački pult za upravljanje podmornicom. Gornji dio je predviđen za smještaj diverzanata i njihove opreme i u njemu se nalaze 4 kreveta. U izlaznoj komori, smještenoj na sredini trupa, mogu se smjestiti mine i druga oprema. Pogon je smješten u zadnjem, krmenom dijelu, gdje se nalazi i jedno rezervno zapovjedno mjesto.

Ugrađeni elektromotori stvaraju nisku razinu buke što je za podmornicu veoma važno borbeno svojstvo. Snaga se s motora prenosi na zajedničku osovinu na čijem kraju se nalazi napredni sedmerokrilni, srpoliki [[brodski vijak|vijak]]. Za napajanje se koriste dvije grupe [[akumulator]]skih baterija s ukupno 256 članaka, a dopunjavanje [[baterija]] obavlja se uz pomoć dizelskih generatora (MTU 105&nbsp;kW). Pri površinskoj i [[šnorkel]] plovidbi rabi dizelski generator.

== Namjena i naoružanje ==
Osnovna namjena podmornice je prijevoz [[diverzant|diverzanata]] u neprijateljsko područje, a može se koristiti i za protudiverzantska djelovanje, polaganje mina i izviđanje. U zavisnosti od zadatka, posada broji četiri do šest članova. Kada se izvršavaju diverzantski zadaci u podmornici se nalaze četiri člana posade i šest diverzanata. Podvodna autonomija sa deset ljudi je 96 sati, uz 24 sata rezerve.

Podmornica "Velebit" može ponijeti do četiri tone korisnog tereta. Ovisno o zadatku, može nositi četiri diverzantske ronilice R-1 ili 12 diverzantskih *priljepak* [[mina]] ili 4 do 6 na dnu ležećih mina.

U podmornicu su ugrađeni aktivni i pasivni [[sonar]], dva [[kompas]]a, [[periskop]] sa pasivnim uređajem za osmatranje noću, [[GPS]] prijemnik za navigaciju, radio-uređaji, podvodni [[telefon]], oprema sa spašavanje sa dubina do 120 m i protupožarni sistem na bazi vodika.

Podmornica nije sudjelovala u borbenim zadaćama iako su tijekom rata postojale neke zamisli za uporabu diverzantskih podmornica u (zatvorenom) Karinskom moru.

== Sudbina ==
*Dugoročnim planom razvoja OSRH 2006. - 2015.* odlučeno je da [[OSRH]] neće zadržati podmorničke sposobnosti, te će podmornica biti povučena iz uporabe. Naime, od [[2001.]] godine, kada se pokvario set [[baterija]], podmornica nije u operativnoj uporabi. Par godina je plutala u jednom kutu Ratne luke Lore, a onda je [[2005.]] godine izvučena na suho, gdje se i danas nalazi.

Odlukom ministra obrane [[Berislav Rončević|Berislava Rončevića]], podmornica se prodaje po cijeni od osam milijuna [[hrvatska kuna|kuna]]. Inače postoje nekoliko opcija što učiniti s njom: prva je, prodati je za osam milijuna kuna u stanju u kakvom je sada - neispravna i konzervirana, druga je, pokloniti ju ili splitskom [[Hrvatski pomorski muzej|Hrvatskom pomorskom muzeju]], ili [[Tehnički muzej u Zagrebu|Tehničkom muzeju]] u [[Zagreb]]u. Prema trećoj varijanti, kupio bi se novi sonar i novi set baterija, a nakon remonta prodala bi se za petnaestak milijuna [[euro|eura]]. Time će Hrvatska prekinuti tradiciju [[rod (vojska)|podmorničarstva]] dugu preko stotinu godina. Naime, prve podmornice građene su u [[Rijeka|Rijeci]] i [[Pula|Puli]] [[1906.]] godine.

== Izvori ==


== Povezano ==
* [[Jugoslavenska ratna mornarica]]
* [[Hrvatska ratna mornarica]]
* [[Podmornice]]

== Vanjske veze ==

* [http://www.hrbi.hr/files/File/Projektiranje%20plovnih%20objekata/Ratna%20brodogradnja/Diverzantska%20podmornica%20Velebit%20P-novo.pdf Diverzantska podmornica P-01 *Velebit* - Brodarski institut d.o.o. Zagreb] 
* [http://naoruzanje.paracin.co.yu/velebit.html Naoružanje i vojna oprema - o podmornici P-01 *Velebit'']